Phil Mahre

Phillip ”Phil” Mahre (s. 10. toukokuuta 1957 Yakima, Washington) on yhdysvaltalainen uransa lopettanut alppihiihtäjä.

Mahre voitti olympiakultaa pujottelussa vuonna 1984 ja hopeaa 1980. Mahren olympiavoitto oli historiallinen sillä hänen kaksosveljensä Steve sijoittui hopealle samassa kilpailussa. MM-kultaa Phil Mahre voitti alppiyhdistetyssä vuonna 1980.

Maailmancupin kokonaiskilpailun Mahre voitti kolme kertaa peräkkäin vuosina 1981-83. Epävirallisen alppiyhdistetyn cupin hän voitti neljä kertaa, suurpujottelucupin kaksi kertaa ja kerran pujottelucupin. Hänellä on 27 MC-osakilpailuvoittoa.

Lähteet 
 
 Tilastot
 U.S. Olympic Team.com
 Washington Sports Hall of Fame 

Yhdysvaltalaiset olympiavoittajat
Yhdysvaltalaiset alppihiihtäjät
Vuonna 1957 syntyneet
Elävät henkilöt